11. รายการระหว่างกัน (1) รายการระหว่างกันกับบุคคลที่อาจมีความขัดแย้งในปี 2543 ในปี 2543 บริษัทมีรายการธุรกิจที่สำคัญกับบริษัทย่อย บริษัทร่วม บริษัทและบุคคลที่เกี่ยวข้องกัน ซึ่งเกี่ยวข้องกันโดยการถือหุ้นหรือการมีผู้ถือหุ้นหรือกรรมการหรือผู้บริหารบางส่วนร่วมกัน รายการธุรกิจที่สำคัญระหว่างบริษัทและบริษัทเหล่านั้นเป็นไปโดยทางการค้าปกติและไม่ปกติ อย่างไรก็ตามยอดรวมของรายการระหว่างกันในแบบรายงานนี้จะมียอดบางรายการที่ไม่ตรงกับในข้อที่ 12 หัวข้อรายการธุรกิจกับกิจการที่เกี่ยวข้องกัน ในหมายเหตุประกอบงบการเงินรวมของผู้สอบบัญชี สำหรับปีสิ้นสุดวันที่ 31 ธันวาคม 2543 สำหรับรายการที่เปิดเผยเพิ่มขึ้นมาเพื่อให้ตรงกับคำจำกัดความของคณะกรรมการกำกับหลักทรัพย์และตลาดหลักทรัพย์ ให้ครบถ้วนซึ่งแตกต่างจากมาตรฐานการบัญชีที่ได้กำหนดไว้ 

รายการระหว่างกันและรายละเอียดที่เปิดเผยเพิ่มเติม มีดังนี้ 

[]

  [](ก) รายการซื้อ-ขายระหว่างกันที่เกี่ยวกับการค้าปกติ

นโยบายในการกำหนดราคาซื้อ/ขายระหว่างกัน

1. T-RUBB ซื้อสินค้าน้ำยางข้น ยางสกิมจากบริษัทย่อย TRL,ECR,ORLS,PLT ในราคาตลาดหัก
ค่าใช้จ่ายดำเนินงานตามอัตราที่ตกลงกัน (0.5-5 บาทต่อก.ก.) 2. T-RUBB
ซื้อวัตถุดิบ-น้ำยางสดจากบริษัทร่วม WSR ในราคาตลาด 3. T-RUBB และบริษัทย่อย ULP,IW
ซื้อวัสดุหีบห่อจากบริษัทที่เกี่ยวข้องกัน VAP ในราคาตลาด 4. T-RUBB
ซื้อวัสดุสิ้นเปลืองจากบริษัทที่เกี่ยวข้องกัน SST ในราคาตลาด 5. T-RUBB ขายสินค้าน้ำยางข้น
ให้บริษัทย่อย ULP,WFX,IW บริษัทร่วม RTX และขายยางสกิม ให้บริษัทที่เกี่ยวข้องกัน TCR
ในราคาใกล้เคียงกับตลาด 6. บริษัทย่อย Q-ONE ขายสินค้าน้ำยางข้นและยางTTR,ADS
ให้บริษัทย่อย WFX บริษัทที่เกี่ยวข้องกัน HTB ในราคาตลาด

7. บริษัทย่อย IW ซื้อสินค้า-จุกนมจากบริษัทที่เกี่ยวข้องกัน HTB ในราคาตลาด 8. บริษัทย่อย
TRL,ECR ซื้อวัตถุดิบ-น้ำยางสดจากบุคคลที่เกี่ยวข้องกันในราคาตลาด

(ข) รายการซื้อ-ขายระหว่างกันที่ไม่เกี่ยวกับการค้าปกติ ในปี 2543 บริษัทได้ซื้ออาคารสำนักงาน
1 หลัง และห้องชุดพักอาศัย 4 ยูนิต มูลค่ารวม 32 ล้านบาท จากบจก.ที อาร์ แอล ซี
ผู้ถือหุ้นรายใหญ่ร้อยละ 13.2 ของบริษัทในขณะนั้น โดยมีราคาประเมินที่ 32.543 ล้านบาท
ซึ่งราคาซื้อต่ำกว่าราคาประเมิน 0.543 ล้านบาท หรือร้อยละ 1.67

  [](ค) รายการให้บริการระหว่างกัน

นโยบายในการกำหนดค่าบริการระหว่างกัน

บริษัทคิดรายได้ค่าเช่าอาคาร,ค่าบริการ,ค่าไฟฟ้า โดยแบ่งตามพื้นที่จริง
ยกเว้นบริษัทในกลุ่มน้ำยางข้น ซึ่งแบ่งพื้นที่เท่ากัน
และคิดค่าเช่าและค่าบริการในราคาตารางเมตรละ 200 บาทและ 60 บาทต่อเดือนตามลำดับ

  บริษัทย่อย TTI คิดค่าบริการเก็บรักษาและขนถ่ายน้ำยางแก่บริษัทในกลุ่มน้ำยางข้นในราคาตลาด

อัตราตันละ 330 บาท

บริษัท TRLC คิดรายได้ค่าเช่าอาคาร,ค่าบริการ,ค่าไฟฟ้า
จากบริษัทฯ,บริษัทย่อยและบริษัทร่วมโดยแบ่งพื้นที่เท่ากัน
โดยคิดค่าเช่าและค่าบริการในราคาตารางเมตรละ 200 บาทและ 60 บาทต่อเดือนตามลำดับ

  [] (ง) รายการดอกเบี้ยรับและดอกเบี้ยจ่ายระหว่างกัน

ในปี 2543 นโยบายการกู้ยืมระหว่างกัน กำหนดอัตราดอกเบี้ยร้อยละ 8.5 - 9.5 ต่อปี

(จ) รายการระหว่างกันที่เกี่ยวกับการค้ำประกันหนี้สิน

[]

(2) ความจำเป็นและความสมเหตุสมผลของรายการ -
รายการซื้อ-ขายระหว่างกันที่เกี่ยวกับรายการค้าปกติ
บริษัทมีนโยบายในการเพิ่มมูลค่าและส่งเสริมการดำเนินงานของธุรกิจในกลุ่มให้มีความต่อเนื่องกัน
ดังนั้น ภาพรวมของการเกิดรายการ จะเริ่มจากกลุ่มสวนยางพารา
จะจัดส่งน้ำยางพาราสดให้แก่โรงงานน้ำยางข้นในภาคตะวันออก
ซึ่งจะผลิตน้ำยางข้นและจำหน่ายเป็นวัตถุดิบให้กับบริษัทย่อยที่ผลิตผลิตภัณฑ์จากยาง เช่น ถุงมือยาง
เส้นด้ายยางยืด หัวนมยาง และให้บริษัทร่วมที่ผลิตน้ำยางข้นกึ่งสำเร็จรูป
โดยซื้อ-ขายกันในราคาตลาด - รายการซื้อ-ขายระหว่างกันที่ไม่เกี่ยวกับการค้าปกติ
ตามรายการข้างต้นวัตถุประสงค์เพื่อเข้าเป็นเจ้าของอาคารสำนักงาน
และห้องชุดเป็นที่พักอาศัยของผู้บริหารชาวต่างชาติ ซึ่งก่อนหน้านั้นบริษัททั้งกลุ่มได้เช่าจากบจก.ที
อาร์ แอล ซี และมีภาระค่าเช่า 5.996 ล้านบาทต่อปี หลังจากการเข้าซื้อ จะลดภาระค่าเช่าลง
และมีพื้นที่ใช้สอยเพิ่ม 537 ตารางเมตร เพื่อรองรับการขยายตัวในอนาคต ทั้งนี้
บริษัทจะได้รายได้ค่าเช่าจากบริษัทในเครือ โดยมีผลตอบแทนจากการลงทุนร้อยละ 20.50 ต่อปี
ซึ่งสูงกว่าต้นทุนทางการเงิน - รายการให้บริการระหว่างกัน
เนื่องจากบริษัทแม่เป็นเจ้าของอาคารสำนักงานใหญ่ เพื่อให้เกิดความสะดวกในการบริหารงาน
บริษัททั้งกลุ่มจึงต้องอยู่ในสำนักงานเดียวกัน และมีการเช่าพื้นที่สำนักงานดังกล่าว
โดยบริษัทได้คิดค่าเช่าและบริการในราคาตลาด ซึ่งเป็นอัตราเดิมมาตั้งแต่เริ่มใช้สำนักงานนี้
สำหรับการให้บริการขนถ่ายน้ำยางข้นเกิดจาก การส่งออกของโรงงานน้ำยางข้นในภาคใต้
ซึ่งถูกกำหนดให้ใช้บริการผ่านท่าเรือน้ำลึกที่จังหวัดภูเก็ตของบริษัทในกลุ่มบริการที่ให้บริการจัดเก็บและขนส่งน้ำยางข้นไปต่างประเทศ -
รายการที่เกี่ยวกับการกู้ยืมเงินและดอกเบี้ยที่คิดระหว่างบริษัทในเครือ คณะกรรมการ
กำหนดนโยบายให้บริษัทแม่เป็นผู้กู้ยืมและผู้ให้กู้กับบริษัทในเครือ
เพื่อเสริมสภาพคล่องทางการเงินให้แก่บริษัทในเครือที่มีเงินทุนหมุนเวียนไม่เพียงพอหรือไม่สามารถกู้เงินจากสถาบันการเงิน
อัตราดอกเบี้ยที่คิดระหว่างกัน เป็นอัตราดอกเบี้ยที่บริษัทแม่กู้จากสถาบันการเงิน
เพื่อมิให้บริษัทแม่เกิดการขาดทุนจากการให้ความช่วยเหลือทางการเงินแก่บริษัทในเครือ -
รายการค้ำประกันหนี้สิน บริษัท บริษัทย่อย และบริษัทที่เกี่ยวข้องกัน มีการค้ำประกันหนี้สินต่อกัน
เพื่อการสนับสนุนทางการเงินแก่บริษัทในกลุ่ม สำหรับการค้ำประกันหนี้สินให้แก่บริษัทที่เกี่ยวข้องกัน
คือ บจก.ที อาร์ แอล ซี เป็น (ผู้ถือหุ้นรายใหญ่ ในปัจจุบันถือหุ้นสัดส่วนร้อยละ 14.31)
เป็นรายการที่เกิดขึ้นก่อนที่บริษัทจะเป็นบริษัทจดทะเบียนในตลาดหลักทรัพย์ (ปี 2534)
ซึ่งก่อนหน้านั้นบจก.ที อาร์ แอล ซี เป็นบริษัทแม่ของกลุ่ม
ดำเนินธุรกิจเป็นผู้นำเข้าสารเคมีและส่งออกน้ำยางข้น จึงให้บริษัทลูก ซึ่งมีโรงงานผลิตน้ำยางข้น
เป็นผู้ค้ำประกันวงเงินสินเชื่อที่นำมาใช้เป็นเงินทุนหมุนเวียนให้แก่กิจการทั้งกลุ่ม หลังจากปี 2534
มีการโอนสถานะบริษัทแม่และวงเงินสินเชื่อส่วนใหญ่มาให้แก่บริษัท
และเหลือวงเงินบางส่วนไว้สำหรับการดำเนินงานในฐานะเป็นโฮลดิ้งคอมปานี ของบจก.ที อาร์
แอล ซี ภาระการค้ำประกันจึงยังคงเหลือจำนวนเงินรวม 25 ล้านบาท แบ่งเป็น 2 วงเงิน (20
และ 5 ล้านบาท) จากธนาคาร 2 แห่ง
คณะกรรมการบริษัทและคณะกรรมการตรวจสอบได้รับรองรายการระหว่างกันรายละเอียดตามหมายเหตุงบการเงินข้างต้น
เมื่อวันที่ 28 กุมภาพันธ์ 2544 และรายการที่เปิดเผยเพิ่มเติมในรายงานข้อ (1) ข้างต้น ทั้งนี้
ไม่มีกรรมการตรวจสอบท่านใดที่มีความเห็นแตกต่างไปจากมติคณะกรรมการบริษัท

(3) มาตรการหรือขั้นตอนการอนุมัติการทำรายการระหว่างกัน
รายการซื้อ-ขายระหว่างกันที่เป็นรายการเกี่ยวกับการค้าปกติ
ระดับกรรมการบริษัทฯจะมีการประชุมเพื่อกำหนดนโยบายราคาซื้อและราคาขายโดยดูทิศทางของกลไกลตลาด
ระดับผู้จัดการจะเป็นผู้นำนโยบายมากำหนดราคาซื้อและราคาขายและเป็นผู้ทำการอนุมัติราคาดังกล่าว
และมีการตรวจสอบราคาซื้อและราคาขายว่าเป็นไปตามนโยบายที่กำหนดหรือไม่โดยระดับผู้จัดการต้องเข้าทำการรายงานต่อระดับกรรมการบริษัททุกเดือน

รายการซื้อ-ขายระหว่างกันที่ไม่เกี่ยวกับการค้าปกติ บริษัทจะปฎิบัติตามข้อบังคับของตลาดหลักทรัพย์
เช่น รายการระหว่างกันที่เกี่ยวกับการซื้อ-ขายสินทรัพย์ ในปี 2543 บริษัทได้ซื้ออาคารสำนักงาน 1
หลัง และห้องชุดพักอาศัย 4 ยูนิต จากบจก.ที อาร์ แอล ซี ผู้ถือหุ้นรายใหญ่ของบริษัท
ซึ่งบริษัทได้เข้าทำรายการโดยจัดให้มีการประเมินราคาสินทรัพย์จากบริษัทประเมินราคาอิสระ
และจัดให้มีการให้ความเห็นของที่ปรึกษาทางการเงิน
ที่ได้รับการยอมรับจากสำนักงานคณะกรรมการกำกับหลักทรัพย์และตลาดหลักทรัพย์
รวมทั้งได้เสนอให้ที่ประชุมผู้ถือหุ้นพิจารณา
ซึ่งได้รับการอนุมัติให้เข้าทำรายการระหว่างกันรายการนี้จากผู้ถือหุ้นที่ไม่ได้มีส่วนได้เสีย
ในที่ประชุมผู้ถือหุ้นสามัญ ครั้งที่ 1/2543 เมื่อวันที่ 28 เมษายน 2543

รายการบริการระหว่างกัน
ระดับกรรมการบริษัทฯจะมีการประชุมเพื่อกำหนดนโยบายการคิดราคาระหว่างกันโดยมีการสืบราคาตลาดในพื้นที่เช่าใกล้เคียงกัน
ระดับผู้จัดการจะเป็นผู้นำนโยบายมากำหนดประเภทและวิธีการคิดค่าบริการ
และอนุมัติราคาในใบแจ้งค่าบริการ โดยมีการจัดทำสัญญาการบริการ ระยะเวลา 2 ปีสิ้นสุด14
สิงหาคม 2545 สัญญาลงนามโดยคณะกรรมการบริษัทฯ

รายการกู้ยืมเงินระหว่างกัน
ระดับกรรมการบริษัทฯจะมีการประชุมเพื่อกำหนดนโยบายการให้กู้ยืมเงินระหว่างกันและการคิดอัตราดอกเบี้ยระหว่างกันจะคิดในราคาต้นทุนการกู้ยืมของบริษัทผู้ให้กู้ระดับผู้จัดการจะเป็นผู้นำนโยบายมาจัดทำสัญญาการกู้ยืมเงิน
และ เปลี่ยนแปลงอัตราดอกเบี้ยที่คิดระหว่างกันตามต้นทุน และนำเสนอให้คณะกรรมการบริษัทฯอนุมัติ

รายการค้ำประกันหนี้สินระหว่างกัน จะมีการนำเสนอโดยผู้จัดการฝ่ายการเงิน
ให้คณะกรรมการบริหารพิจารณาในเบื้องต้น และนำเสนอให้คณะกรรมการบริษัทอนุมัติ

(4) นโยบายหรือแนวโน้มการทำรายการระหว่างกันในอนาคต
บริษัทตระหนักถึงความขัดแย้งด้านผลประโยชน์จากการทำรายการระหว่างกันกับบุคคลที่อาจมีความขัดแย้ง
ซึ่งจะมีผลกระทบต่อผู้ถือหุ้นที่ไม่มีส่วนได้เสีย จึงไม่มีนโยบายเกี่ยวกับรายการระหว่างกันใหม่ๆ
แต่ถ้ามีความจำเป็นที่จะต้องเกิดรายการ ก็จะมีการพิจารณาโดยยึดหลักการให้เกิดประ-
โยชน์สูงสุดต่อผู้ถือหุ้น และต้องปฏิบัติให้ถูกต้องตามข้อบังคับของตลาดหลักทรัพย์
สำหรับรายการระหว่างกันเดิมในปี 2543
ที่เกี่ยวกับการดำเนินงานตามปกติจะยังคงเป็นรายการระหว่างกันต่อเนื่องมาในปี 2544 นอกจากนี้
ในเรื่องของการกู้ยืมกันในอนาคต
ทางกลุ่มมีนโยบายให้บริษัทในเครือกู้ยืมเงินจากสถาบันการเงินด้วยตนเองมากขึ้น
เพราะในปัจจุบันแต่ละบริษัทมีมาตรฐานและศักยภาพมากขึ้น โดยได้รับ ISO9002
จึงทำให้แต่ละบริษัทมีเครดิตดี และสามารถขอสินเชื่อได้เอง